Tamm-ha-tamm e teuin a-benn da welet an holl filmoù bet savet gant strolladig Judd Apatow and Co. Kalzig rakvarnioù am boa war emañ peogwir e seblante lu ha groz an tem memestra. Hag ez eo, un tamm, dre ret, met fentus-tre eo memestra.  A-benn ar fin e vez kaoz muioc'h eus darempredoù koublad eget darempredoù revel (zoken m'int liammet), ha pep tudenn a zo ken kollet hag an "haroz" a-benn ar fin. An holl tudennoù-se, lieusseurt, a zo nerzh ar film. Kazi an holl a zo dedennus en ur stumm bennak. Prantadoù plijus-tre a zo gant ar c'henseurt a ra un dic'hwezadenn abaoe 2 vloaz pe c'hoazh renerez ar stal.  Ur souezhadenn blijus eo neuze. N'ouzon ket m'eo ar film en deus plijet din ar muiañ e-touez reoù ar "bagad" met kavout a ran eo unan a c'hallo tizhout muioc'h a dud marteze.